لیکن ابھی فلسطین کا سب سے بڑا شہر ایلیا ( بیت المقدس ) باقی رہ گیا تھا اس لیے چھوٹے چھوٹے مقامات لینے کے بعد حضرت عمرو بن العاصؓ نے رومی سپہ سالار ارطبون کو خط لکھا ، اس نے جواب دیا کہ اجنادین کے علاوہ اب فلسطین کا ایک چپہ زمین بھی نہیں لے سکتے اس جواب کے بعد انھوں نے بیت المقدس کا محاصرہ کر لیا ، حضرت ابوعبیدہؓ بھی قنسرین کی مہم سر کرکے پہنچ گئے؛لیکن جنگ کی نوبت نہیں آئی ، ایلیا والوں نے اس شرط پر شہر حوالہ کر دینے کا وعدہ کیا کہ خود امیر المومنین عمر بن خطاب رضی اللہ تعالیٰ عنہ آکر اپنے ہاتھ سے معاہدہ لکھیں ؛چنانچہ ان کی خواہش کے مطابق حضرت عمر بن خطاب رضی اللہ تعالیٰ عنہ نے شام کا سفر کیا اور صلح نامہ لکھ کر ان کے حوالہ کر دیا اور شام کا یہ متبرک شہر جس کو انبیا ورسل علیہم السلام کے آرام گاہ ہونے کا شرف حاصل تھا مسلمانوں کے قبضہ میں آگیا اور شام پر مکمل قبضہ ہو گیا ۔
Entity: بیت المقدس — Type: /building, /location